Αν και αρχικά περιμέναμε τις νέες κάρτες γραφικών της AMD στην έκθεση Computex 2015 [2-6 Ιουνίου], η ημερομηνία παρουσίασης που φαίνεται να "κλειδώνει", θα είναι 18 Ιουνίου.

Σύμφωνα με το WCCFTech, η νέα σειρά των Radeon R9 300 θα αποκαλυφθεί στις 18 Ιουνίου στην έναρξη της έκθεσης για videogames, E3 2015, που θα διεξαχθεί στο Los Angeles.

Ωστόσο, στην παρουσίαση δεν θα περιλαμβάνονται οι κάρτες με τον πυρήνα Fiji XT, καθώς αυτές αναμένονται να παρουσιαστούν σε ειδικό event της AMD στις 24 Ιουνίου. Οι κάρτες με πυρήνα Fiji XT θα είναι τουλάχιστον δύο, με την μία από τις δύο να είναι λογικά η ναυαρχίδα της AMD, η Radeon R9 390X.

Επίσης, αυτές οι κάρτες Fiji XT θα έχουν μνήμη HBM πρώτης γενιάς μεγέθους 8GB, ενώ το κορυφαίο μοντέλο θα διαθέτει 4096 stream processors.